นโยบายและภาพรวมการประกอบธุรกิจ

บริษัท บลิส-เทล จำกัด (มหาชน) แปรสภาพจากบริษัท บลิส-เทล จำกัด
ที่ก่อตั้งขึ้นเมื่อเดือนมีนาคม ปี 2532
โดยความร่วมมือของกลุ่มตระกูลเขมะจันตรีและตระกูลเอกธนิตพงษ์ (“กลุ่มผู้ถือหุ้นเดิม”)
ด้วยทุนจดทะเบียนเริ่มแรก 300,000 บาท
เพื่อประกอบธุรกิจเป็นผู้นำเข้าและจำหน่ายอุปกรณ์สื่อสารโทรคมนาคม
โดยในระยะแรกสินค้าที่จำหน่าย ได้แก่
โทรศัพท์สำหรับใช้ในบ้านและสำนักงานทั้งแบบมีสายและไร้สาย และวิทยุติดตามตัว (Pager)
เป็นต้น ต่อมาในปี 2534 ระบบโทรศัพท์เคลื่อนที่เริ่มแพร่หลายในไทย
บริษัทจึงได้มีการนำเข้าและจำหน่ายโทรศัพท์เคลื่อนที่
และการเติบโตของธุรกิจโทรศัพท์เคลื่อนที่อย่างต่อเนื่อง
ทำให้ธุรกิจของบริษัทมีการขยายตัวอย่างรวดเร็ว
บริษัทมีการเพิ่มทุนจดทะเบียนเพื่อดำเนินงานทางธุรกิจอย่างต่อเนื่อง จนกระทั่งในปี 2547
บริษัทได้ขอแปรสภาพเป็นบริษัทมหาชน เข้าเข้าระดมทุนผ่านตลาดหลักทรัพย์แห่งประเทศไทย
โดยเพิ่มทุนจดทะเบียนจาก 150 ล้านบาทเป็น 230 ล้านบาท
และตลาดหลักทรัพย์แห่งประเทศไทยได้รับหุ้นสามัญของบริษัทเป็นหลักทรัพย์จดทะเบียน
ในกลุ่มเทคโนโลยี หมวดสื่อสาร โดยใช้ชื่อย่อในการซื้อขายหลักทรัพย์ว่า “BLISS”
ซึ่งได้เริ่มซื้อขายในตลาดหลักทรัพย์ได้ตั้งแต่วันที่ 13 ธันวาคม 2547 เป็นต้นมา
ซึ่งการเข้าจดทะเบียนในตลาดหลักทรัพย์ได้ส่งผลให้บริษัทมีความน่าเชื่อถือ
มีฐานะทางการเงินที่แข็งแกร่งยิ่งขึ้น
ซึ่งมีส่วนสำคัญที่จะช่วยเพิ่มความสามารถในการแข่งขันของบริษัท
ตลอดจนเป็นการเปิดโอกาสให้บุคคลทั่วไปเข้ามามีส่วนร่วมเป็นเจ้าของบริษัทด้วย

ในปี 2549 บริษัท อินเตอร์แนชั่นเนิล เอนจีเนียริง จำกัด (มหาชน) (“IEC”)
ซึ่งดำเนินธุรกิจด้านวิศวกรรมและระบบโทรศัพท์

เคลื่อนที่ได้เข้าร่วมลงทุนใน บริษัท บลิส-เทล จำกัด (มหาชน)
โดยได้ซื้อหุ้นจากผู้ถือหุ้นเดิมและผู้บริหารของบริษัท รวมจำนวน 56 ล้านหุ้น
คิดเป็นสัดส่วนการถือหุ้นร้อยละ 24.35 ส่งผลให้ IEC เป็นผู้ถือหุ้นรายใหญ่ของบริษัท
ภายหลังการเปลี่ยนแปลงโครงสร้างการถือหุ้น IEC
ได้มีส่วนเข้ามาร่วมกำหนดนโยบายและบริหารจัดการบริษัทผ่านคณะกรรมการและฝ่ายบริหารของบริษัท
โดยคณะกรรมการบริษัทได้กำหนดนโยบายที่จะแบ่งความรับผิดชอบในการดำเนินธุรกิจจำหน่ายโทรศัพท์เคลื่อนที่
โดยบริษัทจะเป็นผู้ดูแลด้านค้าปลีกและบริหารร้านค้าปลีกทั้งหมด ได้แก่ บลิสเทลช็อป
โมบายอีซี่บายไออีซี และจุดจำหน่ายสินค้าผ่านเคาน์เตอร์ภายในห้างสรรพสินค้า ในขณะที่ IEC
จะเป็นผู้ดูแลและให้บริการด้านการค้าส่ง โดยจัดหาสินค้าให้แก่บริษัท การบริหารคลังสินค้า
การกระจายสินค้า และการให้บริการหลังการขายและซ่อมโทรศัพท์เคลื่อนที่
ซึ่งทั้งสองฝ่ายคาดว่าจะได้รับประโยชน์จากการลดต้นทุนสินค้าและการดำเนินงาน
อันเนื่องมาจากปริมาณการสั่งซื้อสินค้าที่เพิ่มขึ้น
การลดค่าใช้จ่ายที่ซ้ำซ้อนในการใช้ระบบบริหารสินค้าคงคลัง ระบบจัดส่งสินค้า
ระบบบริหารและสนับสนุนการดำเนินงาน รวมถึงทรัพยากรในการดำเนินธุรกิจบางส่วนร่วมกัน
ซึ่งจะช่วยเพิ่มความสามารถในการแข่งขันในตลาดโทรศัพท์เคลื่อนที่
ในขณะที่มีช่องทางการจำหน่ายสินค้าที่เพิ่มขึ้น

ตั้งแต่ปี 2554 เป็นต้นมา
ธุรกิจค้าปลีกโทรศัพท์เคลื่อนที่และอุปกรณ์มีภาวะการแข่งขันที่ความรุนแรงมากขึ้น
ส่งผลให้ผลประกอบการของบริษัทประสบปัญหาขาดทุนอย่างต่อเนื่อง
ทั้งผู้ผลิตเครื่องโทรศัพท์และผู้ให้บริการเครือข่ายโทรศัพท์เคลื่อนที่ได้เข้ามาทำการตลาดค้าปลีกโทรศัพท์เคลื่อนที่โดยตรงต่อผู้บริโภค
รวมถึงการแข่งขันในส่วนของร้านค้าปลีกขนาดใหญ่หลายรายที่มีเงินลงทุนสูงและกำลังซื้อขนาดใหญ่
ส่งผลให้บริษัทเสียเปรียบในด้านต้นทุน
ประกอบกับเกิดปัญหาการขาดสภาพคล่องของธุรกิจทำให้ฝ่ายบริหารได้พยายามหาทางแก้ไขสถานการณ์ในทุกวิถีทางแต่ก็ยังไม่สามารถหยุดการขาดทุนลงได้
จนในที่สุดจึงมีการปรับเปลี่ยนแนวนโยบายการดำเนินธุรกิจ
โดยยุติบทบาทการเป็นผู้ประกอบธุรกิจค้าปลีกโทรศัพท์เคลื่อนที่
ด้วยการหาพันธมิตรทางธุรกิจที่มีศักยภาพเพื่อเข้ามาร่วมบริหารกิจการค้าปลีกก่อนถ่ายโอนธุรกิจทั้งหมดไปยังพันธมิตร

กระบวนการถ่ายโอนธุรกิจค้าปลีกโทรศัพท์เคลื่อนที่ เริ่มต้นในวันที่ 1 พฤษภาคม 2555
บริษัทได้ทำสัญญาระยะสั้นเข้าร่วมทดลองบริหารกิจการค้าปลีกโทรศัพท์เคลื่อนที่และอุปกรณ์กับบริษัท
คอมพิวเตอร์ซีสเท็ม คอนเน็คชั่น อินเตอร์เนชั่นแนล จำกัด (CSC) โดยมีวัตถุประสงค์
เพื่อลดภาระค่าใช้จ่ายโดยรวมของบริษัท และหลังจากที่ร่วมดำเนินงานภายใต้ข้อตกลงมาระยะหนึ่ง
ฝ่ายบริหารของทั้งสองฝ่ายจึงได้มีการประชุมหารือร่วมกันจนได้ข้อยุติและนำมาสู่การปรับเปลี่ยนเงื่อนไขเพื่อให้สอดคล้องกับแนวนโยบายของบริษัทที่ต้องการจะยุติช่องทางการจัดจำหน่ายค้าปลีกลง
โดยบริษัทตกลงที่จะยกเลิกสัญญาเช่าร้านสาขาที่ทำไว้กับผู้ให้เช่า เพื่อให้ CSC
เข้ามารับภาระค่าเช่าโดยตรงแทน และตกลงให้ CSC
สามารถขายสินค้าของตนในร้านสาขาที่บริษัทจะยกเลิกได้ตั้งแต่เมื่อวันที่ 19 กรกฎาคม 2555
เป็นต้นไป ทั้งนี้สิ่งที่บริษัทจะได้ประโยชน์ก็คือลดภาระค่าใช้จ่ายลง
ลดความเสี่ยงการขาดทุนจากปัญหาสินค้าคงคลังล้าสมัย
ไม่ต้องจ่ายค่าชดเชยพนักงานขายสินค้าหน้าร้าน
และสามารถขอคืนเงินประกันการเช่าจากผู้ให้เช่าได้ แม้ว่าจะเลิกเช่าก่อนหมดอายุสัญญา
ภายหลังจากบริษัทได้ยุติธุรกิจค้าปลีกโทรศัพท์เคลื่อนที่และอุปกรณ์ในเดือนกันยายน 2555
ทำให้บริษัทสามารถลดผลขาดทุนลงเห็นได้อย่างชัดเจน

ในปี 2556 บริษัทได้เพิ่มทุนจดทะเบียนจากเดิม 380.25 ล้านบาท เป็น 1,900 ล้านบาท
โดยได้เสนอขายให้แก่ผู้ถือหุ้นเดิมได้และเสนอขายให้แก่บุคคลในวงจำกัด (Private Placement)
หรือผู้ลงทุนสถาบันอีกจำนวนหนึ่ง
ทั้งนี้มีวัตถุประสงค์เพื่อต้องการหาพันธมิตรใหม่เพื่อเปลี่ยนแปลงโครงสร้างในทุกๆ เดือนของบริษัท
ในที่สุดในเดือนเมษายน 2556 บริษัทได้กลุ่มนักลงทุนกลุ่มใหม่เข้ามาลงทุน
ทำให้เกิดการเปลี่ยนแปลงโครงสร้างผู้ถือหุ้น โครงสร้างของคณะกรรมการและผู้บริหาร
นำมาซึ่งการเปลี่ยนแปลงโครงสร้างธุรกิจใหม่
โดยธุรกิจของบริษัทในปัจจุบันเป็นธุรกิจจำหน่ายและติดตั้งระบบงานเทคโนโลยีสารสนเทศและระบบงานเทคโนโลยีการสื่อสารและโทรคมนาคม
กลุ่มลูกค้าเป้าหมายเปลี่ยนจากกลุ่มผู้บริโภคทั่วไปเป็นกลุ่มลูกค้าองค์กรที่เป็นทั้งภาครัฐและเอกชน

และในปี 2558 ที่ประชุมวิสามัญผู้ถือหุ้นครั้งที่ 1/2557 เมื่อวันที่ 9 มกราคม 2558
ได้มีมติอนุมัติการเพิ่มทุนจดทะเบียนของบริษัทจาก 1,900,000,000 บาท เป็น 3,690,000,000
บาท โดยการออกหุ้นสามัญใหม่จำนวน 17,900,000,000 หุ้น มูลค่าที่ตราไว้หุ้นละ 0.10 บาท
(สิบสตางค์) ตามรายละเอียดดังนี้

-   จำนวน 16,000,000,000 หุ้น โดยจัดสรรและเสนอขายให้แก่บุคคลในวงจำกัด (Private
    Placement) ทั้งนี้การกำหนดราคาเสนอขายจะต้องไม่ต่ำกว่าราคาตลาด โดย “ราคาตลาด”
    ให้คำนวณโดยใช้ราคายุติธรรมที่ประเมินโดยที่ปรึกษาทางการเงินตามบัญชีที่สำนักงาน
    กลต.เห็นชอบ

-   จำนวน 1,900,000,000 หุ้น โดยเสนอขายใบสำคัญแสดงสิทธิที่จะซื้อหุ้นสามัญของบริษัทครั้งที่
    2 (BLISS-W2) โดยจัดสรรให้แก่ผู้ถือหุ้นเดิม ในอัตราส่วน หุ้นสามัญเดิม 10
    หุ้นต่อใบสำคัญแสดงสิทธิ 1 หน่วย

ปัจจุบันบริษัทได้แบ่งกลุ่มธุรกิจออกเป็น 3 กลุ่ม ดังนี้

บริษัทดำเนินธุรกิจ ด้านเทคโนโลยีสารสนเทศ การสื่อสาร และโทรคมนาคม ทั้งทางด้าน
Software และ Hardware โดยเน้นลักษณะการทำตลาดโครงการสารสนเทศ
โดยการประกอบธุรกิจหลักคือ

1.  กลุ่มธุรกิจเครือข่ายการสื่อสารและโทรคมนาคม (Telecom Solution)

เป็นกลุ่มธุรกิจที่ให้บริการด้านการให้คำปรึกษา ออกแบบ จัดจำหน่าย รับเหมาติดตั้ง
และซ่อมแซมบำรุงรักษาอุปกรณ์โครงข่ายการสื่อสารโทรคมนาคมให้กับหน่วยงานทั้งภาครัฐและเอกชน
เช่น การให้บริการโครงข่ายการสื่อสารบนคลื่นความถี่ 2.1 กิ๊กกะเฮิร์ตซ์ เพื่อรองรับเทคโนโลยี
3G
แก่ผู้ประกอบการที่ให้บริการเครือข่ายโทรศัพท์เคลื่อนที่ต้องทำการเปลี่ยนแปลงอุปกรณ์รับ-ส่งสัญญาณที่ติดตั้งทั้งภายอาคารและภายในอาคาร
เป็นต้น ลูกค้าเป้าหมายของบริษัท คือกลุ่มบริษัทเอกชนผู้ให้บริการโทรศัพท์เคลื่อนที่ 3
รายที่ได้รับใบอนุญาตให้บริการการสื่อสารบนคลื่นความถี่ 2.1 กิ๊กกะเฮิร์ตซ์ ซึ่งประกอบไปด้วย
บริษัทแอดวานซ์ ไวร์เลส เน็ตเวิร์ค จำกัด (ในเครือ AIS), บริษัท ดีแทค เนทเวิร์ค จำกัด
(ในเครือ DTAC) และบริษัท เรียล ฟิวเจอร์ จำกัด (มหาชน) (ในเครือ TRUE)
รวมถึงไปถึงการสื่อสารแห่งประเทศไทย (CAT) และบริษัท ทีโอที จำกัด (มหาชน)
ซึ่งได้เตรียมงบประมาณที่จะปรับปรุงอุปกรณ์และขยายความครอบคลุมของเครือข่ายภายใน 3 ปีนี้
รวมกันกว่า 100,000 ล้านบาท
เพื่อให้สอดคล้องกับเงื่อนไขของใบอนุญาตที่ผู้ประกอบการจะต้องขยายความครอบคลุมของเครือข่ายให้รอบคลุมทุกจังหวัด

2.  กลุ่มธุรกิจระบบเทคโนโลยีสารสนเทศ (IT Solution)

เป็นกลุ่มธุรกิจที่ให้บริการให้คำปรึกษา ออกแบบ จัดหาอุปกรณ์ไอที
บริการติดตั้งระบบเทคโนโลยีสารสนเทศขององค์กรอย่างครบวงจร และการเป็น Outsourcing
ส่วนงานสารสนเทศของผู้รับบริการ ทั้งด้านการอบรมฝึกสอน การแก้ไขปัญหาอุปกรณ์ต่างๆ
ให้ใช้งานได้อย่างมีประสิทธิภาพ และการแก้ไขปัญหาซอฟท์แวร์ เป็นต้น

3.  กลุ่มธุรกิจงานซอฟแวร์และดิจิตอลมีเดีย (Software and Digital Media)

เป็นกลุ่มธุรกิจที่ให้บริการคำปรึกษา ออกแบบ จัดหาและจัดทำ รวมถึงติตตั้งและดูแลระบบงาน
เกี่ยวกับงานด้านโปรแกรมคอมพิวเตอร์เพื่อในการปฎิบัติการต่างๆ
และรวมไปถึงการพัฒนาเนื้อหาสาระในด้านต่างๆ
ที่สามารถให้บริการผ่านระบบดิจิตอลทั้งบนคอมพิวเตอร์ทั่วไปและบนสมาร์โฟน

โครงสร้างรายได้ของบริษัท

โครงสร้างรายได้ของบริษัทแยกตามสายผลิตภัณฑ์ สามารถสรุปได้ดังนี้

(หน่วย : ล้านบาท)

+-------------------+-------+-------+-------+-------+-------+-------+
| ผลิตภัณฑ์            | ปี     |       | ปี     |       | ปี     |       |
|                   | 2557  |       | 2556  |       | 2555  |       |
+-------------------+-------+-------+-------+-------+-------+-------+
|                   | รายได้ | ร้อยละ | รายได้ | ร้อยละ | รายได้ | ร้อยละ |
+-------------------+-------+-------+-------+-------+-------+-------+
| รายได             |       |       |       |       |       |       |
| ้จากการขายและบริการ |       |       |       |       |       |       |
+-------------------+-------+-------+-------+-------+-------+-------+
| -                 | -     | -     | -     | -     | 3     | 91.97 |
| โทร               |       |       |       |       | 25.32 |       |
| ศัพท์เคลื่อนที่และอุปกรณ์ |       |       |       |       |       |       |
+-------------------+-------+-------+-------+-------+-------+-------+
| -                 | -     | -     | -     | -     | 3.63  | 1.03  |
| ขายแล             |       |       |       |       |       |       |
| ะให้เช่าอสังหาริมทรัพย์ |       |       |       |       |       |       |
| (ส่วนงา            |       |       |       |       |       |       |
| นที่ยกเลิกเนื่องจากขาย |       |       |       |       |       |       |
|                   |       |       |       |       |       |       |
| บริษัทย่อย เมื่อวันที่ 30 |       |       |       |       |       |       |
| ธันวาคม 2557)      |       |       |       |       |       |       |
+-------------------+-------+-------+-------+-------+-------+-------+
| -                 | 3     | 85.22 | 1     | 75.74 | -     | -     |
| ธุรก               | 82.49 |       | 33.55 |       |       |       |
| ิจเทคโนโลยีสารสนเทศ |       |       |       |       |       |       |
| การ               |       |       |       |       |       |       |
| สื่อสารและโทรคมนาคม |       |       |       |       |       |       |
+-------------------+-------+-------+-------+-------+-------+-------+
| ก                 | 56.14 | 12.51 | -     | -     |       |       |
| ำไรและโอนกลับค่าเผื่อ |       |       |       |       |       |       |
| มูลค่าเงินลงทุนจากการ |       |       |       |       |       |       |
| ขายเงินลงทุนบริษัทย่อย |       |       |       |       |       |       |
+-------------------+-------+-------+-------+-------+-------+-------+
| รวมรายได          | 4     | 97.72 | 1     | 75.74 | 3     | 92.99 |
| ้จากการขายและบริการ | 38.63 |       | 33.55 |       | 28.95 |       |
+-------------------+-------+-------+-------+-------+-------+-------+
| รายได้อื่นๆ          | 10.22 | 2.28  | 42.77 | 24.26 | 24.76 | 7.01  |
+-------------------+-------+-------+-------+-------+-------+-------+
| รายได้รวม          | 4     | 100   | 1     | 100   | 3     | 100   |
|                   | 48.85 |       | 76.32 |       | 53.71 |       |
+-------------------+-------+-------+-------+-------+-------+-------+

  หมายเหตุ : ในปี 2557 บริษัทมีรายได้หลัก จำนวน 382.49 ล้านบาท
  เป็นรายได้จากการขายคอมพิวเตอร์/อุปกรณ์คอมพิวเตอร์
  และให้บริการสร้างเครือข่ายทางด้านโทรคมนาคม มีลูกค้ารายใหญ่ เช่น ธนาคารออมสิน
  การประปานครหลวง การสื่อสารแห่งประเทศไทย ฯลฯ

  ส่วนกำไรและโอนกลับค่าเผื่อมูลค่าเงินลงทุนจากการขายเงินลงทุนบริษัทย่อย 2 บริษัท รวม
  56.14 ล้านบาท มีรายละเอียดดังนี้

1.  บริษัท บลิส สปอร์ต จำกัด ในเดือน มกราคม 2557 บริษัทมีมติจัดตั้งบริษัทย่อย (บริษัท บลิส
    สปอร์ต จำกัด) ธันวาคม 2557 ทุนจดทะเบียน 10 ล้านบาท
    ดำเนินธุรกิจเกี่ยวกับการบริหารสิทธิประโยชน์ของสนามมวยลุมพินีแห่งใหม่รามอินทรา
    ต่อมาในเดือน พฤศจิกายน 2557บริษัทฯ มีมติให้จำหน่ายเงินลงทุนในบริษัท บลิส สปอร์ต
    จำกัด โดยในวันที่ 1 ธันวาคม 2557 บริษัทฯ ได้จำหน่ายบริษัท บลิส สปอร์ต จำกัด ในราคา
    20 ล้านบาท และมีกำไรจากการจำหน่ายเงินลงทุนเป็นจำนวน 10 ล้านบาท

2.  บริษัท บลิส ไทยแอสเสท จำกัด ดำเนินธุรกิจขายและให้เช่าอสังหาริมทรัพย์
    ซึ่งมีผลขาดทุนอย่างต่อเนื่อง บริษัทฯ จึงมีมติให้จำหน่ายเงินลงทุนดังกล่าว เมื่อวันที่ 30
    ธันวาคม 2557 บริษัทได้จำหน่ายเงินลงทุนในบริษัท บลิส ไทยแอสเสท จำกัด ในราคา 89
    ล้านบาท และมีกำไรจากการจำหน่ายเงินลงทุนเป็นจำนวน 0.60 ล้านบาท
    และโอนกลับรายการค่าเผื่อมูลค่าเงินลงทุน 45.54 ล้านบาท มีกำไรรวม 46.14 ล้านบาท

ลักษณะการประกอบธุรกิจ

ธุรกิจเทคโนโลยีสารสนเทศ การสื่อสาร และโทรคมนาคม

บริษัทดำเนินธุรกิจด้านเทคโนโลยีสารสนเทศ การสื่อสาร และโทรคมนาคม ทั้งทางด้าน Software
และ Hardware โดยเน้นลักษณะการทำตลาดโครงการทั้งโครงการขนาดเล็กและขนาดใหญ่
โดยมีธุรกิจหลัก 3 กลุ่ม ได้แก่

1. ธุรกิจเครือข่ายการสื่อสารและโทรคมนาคม (Telecom Solution)

  เป็นธุรกิจที่ให้คำปรึกษา ออกแบบ จัดหาอุปกรณ์ รับเหมาติดตั้ง
  และซ่อมแซมบำรุงรักษาอุปกรณ์โครงข่ายการสื่อสารโทรคมนาคมให้กับหน่วยงานทั้งภาครัฐและเอกชน
  เช่น โครงข่ายการสื่อสารบนคลื่นความถี่ 2.1 กิ๊กกะเฮิร์ตซ์ เพื่อรองรับเทคโนโลยี 3G
  ซึ่งผู้ประกอบการให้บริการโครงข่ายโทรศัพท์เคลื่อนที่ต้องทำการเปลี่ยนแปลงอุปกรณ์รับ-ส่งสัญญาณที่ติดตั้งทั้งภายอาคาร
  และภายนอกอาคาร ตามสถานีกระจายสัญญาณ ให้รองรับกับการสื่อสารบนคลื่นความถี่ใหม่นี้

  ลูกค้าเป้าหมายของบริษัท คือกลุ่มบริษัทเอกชนผู้ให้บริการโทรศัพท์เคลื่อนที่ 3
  รายที่ได้รับใบอนุญาตให้บริการการสื่อสารบนคลื่นความถี่ 2.1 กิ๊กกะเฮิร์ตซ์ ซึ่งประกอบไปด้วย
  บริษัทแอดวานซ์ ไวร์เลส เน็ตเวิร์ค จำกัด (ในเครือ AIS), บริษัท ดีแทค เนทเวิร์ค จำกัด
  (ในเครือ DTAC) และบริษัท เรียล ฟิวเจอร์ จำกัด (มหาชน) (ในเครือ TRUE)
  ซึ่งได้เตรียมงบประมาณที่จะปรับปรุงอุปกรณ์และขยายความครอบคลุมของเครือข่ายภายใน 3 ปีนี้
  รวมกันกว่า 100,000 ล้านบาท
  เพื่อให้สอดคล้องกับเงื่อนไขของใบอนุญาตที่ผู้ประกอบการจะต้องขยายความครอบคลุมของเครือข่ายให้รอบคลุมทุกจังหวัด

[]

1.1 โครงการติดตั้งระบบสื่อสารด้วยสัญญาณไมโครเวฟ

การสื่อสารด้วยไมโครเวฟเป็นการสื่อสารไร้สายที่มีแถบความถี่การใช้งานกว้าง
ครอบคลุมความถี่ตั้งแต่ 300 เฮิร์ตซ์ ถึง 300 กิ๊กกะเฮิร์ตซ์
มีลักษณะการใช้งานแบบจุดต่อจุดเพื่อเชื่อมโยงเครือข่ายการสื่อสารข้อมูลทั้งแบบทางเดียวและสองทางเข้าด้วยกัน
การสื่อสาร เริ่มขึ้นที่สถานีต้นทางโดย เสียง ภาพเคลื่อนไหวหรือข้อมูลอื่นใดๆ
จำนวนหลายช่องสัญญาณจะถูกเปลี่ยนมาอยู่ในรูปแบบขอ

งสัญญาณดิจิทัลที่เหมาะสม
ก่อนทำการแปลงเป็นสัญญาณวิทยุและส่งไปยังสถานีปลายทางผ่านระบบสายอากาศแบบมีทิศทาง
โดยหลักการทำงานของการส่งคลื่นไมโครเวฟเพื่อการสื่อสารในระยะไกลนั้น
จะใช้การส่งผ่านสัญญาณโทรศัพท์จากจุดหนึ่ง
ไปยังสถานีทวนสัญญาณจากจุดหนึ่งและส่งผ่านสัญญาณไปเรื่อยๆ จนถึงปลายทาง (ภาพประกอบ 1)
ระยะห่างของสถานีสัญญาณจะเป็นดังนี้ ถ้าความถี่สูงระยะห่างก็จะน้อยแต่ถ้า
ความถี่ของคลื่นไมโครเวฟต่ำระยะห่างของสถานีทวนสัญญาณก็จะมากเพื่อให้ส่งสัญญาณได้ในระยะไกลๆ
จึงจำเป็นต้องมีการขยายสัญญาณทุกๆ 30-50
กิโลเมตรดังนั้นจึงพบการใช้งานไมโครเวฟประกอบเป็นส่วนหนึ่ง ในระบบสื่อสารต่าง ๆ เช่น
ระบบวิทยุกระจายเสียง ระบบโทรศัพท์พื้นฐาน ระบบโทรศัพท์เคลื่อนที่
และระบบเครือข่ายคอมพิวเตอร์ เป็นต้น

[]

ภาพประกอบ 1) การส่งสัญญาณไมโครเวฟเพื่อการสื่อสารผ่านสถานีทวนสัญญาณ

บริษัทวางแผนในการจำหน่ายอุปกรณ์โครงข่ายที่ใช้ติดตั้งประกอบด้วยจานรับ-ส่งสัญญาณไมโครเวฟ,
สายส่งสัญญาณ, ระบบป้องกันฟ้าผ่า เป็นต้น
ที่นำเข้าจากต่างประเทศจำหน่ายให้แก่ผู้รับเหมาติดตั้งชุมสายโทรศัพท์เคลื่อนที่สำหรับภายนอกอาคารในระบบคลื่นความถี่ไมโครเวฟ
โดยมีลักษณะการติดตั้งและการทำงานตามสถานีฐานดังภาพประกอบ 2
อุปกรณ์จะถูกติดตั้งบนเสาส่งสัญญาณ และตู้ควบคุมภายในบริเวณสถานีฐาน
อุปกรณ์เหล่านี้เป็นอุปกรณ์ประเภท Non-license นั่นคือไม่จำเป็นต้องขออนุญาต กสทช.
ก่อนนำเข้า โดยบริษัทได้รับการแต่งตั้งจาก Aviat Networks
ประเทศสหรัฐอเมริกาผู้ผลิตอุปกรณ์สื่อสารโทรคมนาคมชั้นนำของโลกให้เป็นตัวแทนจำหน่ายอุปกรณ์เพื่อระบบสื่อสารโทรคมนาคม
ข้อดีของการใช้คลื่นไมโครเวฟในการสื่อสารโทรคมนาคมคือ สามารถใช้ในพื้นที่
ที่การเดินสายกระทำได้ไม่สะดวก โดยการติดตั้งอุปกรณ์ส่งสัญญาณไมโครเวฟเพื่อการสื่อสาร
มีราคาต้นทุนที่ต่ำกว่าระบบสายใยนำแสงและดาวเทียม รวมไปถึงการติดตั้งและบำรุงรักษาที่ง่ายกว่า
และยังให้ความสามารถในการบีบอัดข้อมูลสูงและอัตราการส่งออกข้อมูลที่สูงอีกด้วย

[]

ภาพประกอบ 2) อุปกรณ์ที่ติดตั้งและการทำงานของอุปกรณ์ในสถานีฐาน

1.2 โครงการติดตั้งอุปกรณ์สื่อสารโทรคมนาคมภายในอาคาร (In Building Coverage)

เป็นโครงการขยายและอัปเกรดวงจรการสื่อสารภายในอาคาร เช่น พื้นที่สำนักงาน ห้างสรรพสินค้า
พื้นที่ค้าปลีกต่างๆ ซึ่งเป็นตลาดที่มีมูลค่าการอัปเกรดระบบโทรคมนาคมที่ใหญ่เช่นเดียวกัน
รวมมากกว่า 10,000 อาคารทั่วประเทศ

การสื่อสารด้วยข้อมูล (Data) ได้มีการปรับเปลี่ยนจากระบบ 850-900 เมกะเฮิร์ตซ์ ไปเป็น 2.1
กิ๊กกะเฮิร์ตซ์โดยผู้ให้บริการโทรศัพท์เคลื่อนที่ตามใบอนุญาต 3G ของ กสทช.
อย่างไรก็ดีเนื่องจากสัญญาณไมโครเวฟที่ใช้ในการสื่อสาร
โดยเฉพาะอย่างยิ่งการสื่อสารบนคลื่นความถี่สูงเช่น 3G
มีโอกาสที่จะเกิดการสูญเสียความสม่ำเสมอของสัญญาณเมื่อมีการกระจายสัญญาณจากภายนอกเข้าสู่ภายในอาคาร
ยิ่งไปกว่านั้นการสื่อสารด้วยข้อมูล (Data) บนคลื่นความถี่ 3G
ยังมีความอ่อนไหวต่อกำลังส่งสัญญาณมากกว่าการสื่อสารแบบเสียง (Voice Call) อีกด้วย
เจ้าของของอาคารและผู้ให้บริการโทรศัพท์เคลื่อนที่จึงต้องทำการติดตั้งอุปกรณ์ระบบ Distributed
Antenna System (DAS) เพื่อให้เกิดความครอบคลุมและสม่ำเสมอของสัญญาณภายในอาคาร

อุปกรณ์ระบบ Distributed Antenna Systems (DAS)
บริษัทได้ทำการนำเข้าจากบริษัทผู้ผลิตรายหนึ่งในประเทศเกาหลี อุปกรณ์เหล่านี้เป็นอุปกรณ์ประเภท
Non-license นั่นคือไม่จำเป็นต้องขออนุญาต กสทช.
โดยระบบและอุปกรณ์ที่บริษัททำการติดตั้งนี้เป็นแบบ Active DAS
โดยมีจุดเด่นที่สามารถลดการสูญเสียกำลังส่งสัญญาณระหว่างจุดได้โดยอุปกรณ์ขยายสัญญาณ (Remote
Access Unit) และมีอัตราสัญญาณรบกวนต่ำกว่าเมื่อเทียบกับระบบ Passive DAS
รวมไปถึงจุดเด่นในด้านการติดตั้งที่ง่ายในราคาที่ต่ำกว่าระบบ Passive DAS
เนื่องจากสามารถติดตั้งบนสายเคเบิ้ลทั่วไปที่ใช้อยู่แล้วในอาคาร
อุปกรณ์ที่ติดตั้งนี้ประกอบด้วยอุปกรณ์ขยายสัญญาณหรือทวนสัญญาณแบบ 2 ทิศทาง,
อุปกรณ์กระจายสัญญาณต้นทางในห้องควบคุม,
กล่องรับ-ส่งสัญญาณเพื่อเพิ่มความครอบคลุมของสัญญาณโทรศัพท์เคลื่อนที่และการรับส่งข้อมูลอินเตอร์เน็ตแบบไร้สายภายในอาคาร
และเสาอากาศภายในอาคาร โดยมีลักษณะการทำงานดังภาพประกอบ 3

[]

ภาพประกอบ 3) อุปกรณ์และการทำงานในระบบ Distributed Antenna System (DAS)

ขอบเขตของงานเริ่มจากการออกแบบวงจร
และคุณลักษณะอุปกรณ์ที่ติดตั้งเพื่อความสะดวกในการจัดการในระยะแรกบริษัทจะจัดจ้างบุคคลภายนอกออบแบบตามคุณลักษณะที่ลูกค้ากำหนดให้กับบริษัทเพื่อใช้สำหรับเสนอราคารวมถึงจัดหาผู้รับเหมาช่วงในการบริการติดตั้งในแต่ละโครงการให้เสร็จตามกำหนดเวลา
มีระยะเวลาการดำเนินงานในแต่ละโครงการประมาณ 3 เดือนภายหลังการติดตั้งเสร็จสมบูรณ์
บริษัทยังเสนอบริการในการดูแลบำรุงรักษาอุปกรณ์โครงข่ายเพื่อระบบสื่อสารโทรคมนาคมเหล่านี้ทั้งในรูปแบบCorrective
Maintenanceหรือการบำรุงดูแลรักษาเมื่อเกิดความเสียหายหรือข้อผิดพลาด และPreventive
Maintenance หรือการดูแลรักษาอุปกรณ์ตามระยะเวลาที่กำหนด 3 เดือน หรือ 6 เดือน
เป็นต้นซึ่งจะถือเป็นรายได้ที่มั่นคงในระยะยาว

  1.3 โครงการติดตั้งข่ายสายเคเบิลใยแก้ว (Optical Fiber Cable) เพื่อการสื่อสาร

เนื่องจากกระทรวงเทคโนโลยีสารสนเทศและการสื่อสารมีนโยบาย Smart Thailand
ที่ต้องการให้การใช้งาน IT เป็นสิ่งจำเป็นสำหรับประชาชน
ซึ่งไม่เพียงแต่การให้บริการอินเทอร์เน็ตเท่านั้น
แต่จะครอบคลุมถึงการดำรงชีวิตของประชาชนและการบริการของรัฐ
ทำให้ผู้ประกอบการทั้งในส่วนของภาครัฐวิสาหกิจ เช่นบริษัท ทีโอที จำกัด (มหาชน)
และผู้ประกอบการเอกชนรายอื่นๆ
ให้ความสนใจในการพัฒนาโครงข่ายอินเตอร์เน็ตบรอดแบนด์ผ่านสายเคเบิลใยแก้วซึ่งสามารถรับส่งข้อมูลปริมาณมากได้อย่างรวดเร็วสูงสุดถึง
100 Mbps

บริษัทได้เล็งเห็นถึงช่องทางในการทำธุรกิจจากการพัฒนาระบบสื่อสารดังกล่าวโดยได้เริ่มต้นให้บริการติดตั้งข่ายสายเคเบิลใยแก้ว
(Optic Fiber Cable) เพื่อเชื่อมต่อสถานีฐานและเชื่อมโยงระบบสื่อสารของผู้ประกอบการ
โดยขอบเขตของการดำเนินงานและให้บริการครอบคลุมการสำรวจ
ออกแบบรายละเอียดข่ายสายเคเบิลใยแก้ว
รวมถึงการจัดหาสายเคเบิลใยแก้วและแรงงานเพื่อดำเนินการติดตั้งโดยยึดถือตามมาตรฐานของบริษัทผู้ว่าจ้าง
และทำการตรวจสอบทั้งด้านกายภาพและความสามารถในการส่งข้อมูลก่อนส่งมอบงาน

  1.4 โครงการก่อสร้างสถานีฐานรับส่งสัญญาณโทรศัพท์

  ปัจจุบันได้มีการจัดตั้งกองทุนรวมโครงสร้างพื้นฐานโทรคมนาคม ทรูโกรท หรือ ทรูไอเอฟ
  (TRUEIF) เป็นกองทุนรวมโครงสร้างพื้นฐานโทรคมนาคมกองแรกในประเทศไทย
  ที่เปิดโอกาสให้ทุกคนได้มีส่วนร่วมในการลงทุนในโครงสร้างพื้นฐานโทรคมนาคมซึ่งมีอัตราการเติบโตอย่างต่อเนื่อง
  นำมาซึ่งโอกาสรับผลตอบแทนที่สม่ำเสมออีกทั้งยังเป็นการช่วยพัฒนาระบบโครงสร้างพื้นฐานโทรคมนาคมร่วมกัน
  (Infrastructure Sharing)
  โดยโครงสร้างพื้นฐานโทรคมนาคมที่สำคัญที่ต้องมีครอบคลุมทั่วประเทศ ได้แก่ เสาโทรคมนาคม
  บริษัทฯ ได้เล็งเห็นความสำคัญของโครงการนี้จึงได้เข้าร่วมกับโครงการ True GIF กับบริษัททรู
  คอร์ปอชั่น จำกัด
  (มหาชน)โดยขอบเขตของงานครอบคลุมงานรับจ้างจัดหาสถานที่เช่าสถานีฐานรับส่งสัญญาณ
  ดำเนินงานขออนุญาตก่อสร้าง ติดตั้งเสาสัญญาณโทรคมนาคม งานติดตั้งหลักดิน (Ground Rod
  หรือ Grounding on pole) ก่อสร้างอื่น ๆ เช่น รั้ว โรยหิน ทางเข้า –ทางเดิน
  และทางระบายน้ำ เป็นต้น

  []

2. กลุ่มธุรกิจระบบเทคโนโลยีสารสนเทศ (IT Solution)

เป็นธุรกิจเกี่ยวกับการให้คำปรึกษา ออกแบบ จัดหาอุปกรณ์ไอที บริการติดตั้งระบบ
ระบบไอทีองค์กรอย่างครบวงจร และการ Outsourcing
ส่วนงานเทคโนโลยีสารสนเทศจากผู้รับบริการ ทั้งงานด้านการฝึกอบรม ฝึกสอน
แก้ไขปัญหาอุปกรณ์ต่างๆ ให้ใช้งานได้อย่างมีประสิทธิภาพ การแก้ไขปัญหาซอฟท์แวร์ เป็นต้น

รายได้ส่วนใหญ่เกิดจาการเสนอราคาประมูลโครงการสารสนเทศจากหน่วยงานภาครัฐและเอกชนเน้นการจำหน่ายอุปกรณ์ระบบเทคโนโลยีเครือข่ายสารสนเทศ
(Networking System) ได้แก่ระบบห้องปฏิบัติการคอมพิวเตอร์ ระบบสื่อสารภายในองค์กร
ระบบการรักษาความปลอดภัยข้อมูลในองค์กร ระบบจัดเก็บข้อมูลและให้คำปรึกษาในการติดตั้งใช้งาน
ให้แก่ องค์กรเอกชน ภาครัฐบาล และรัฐวิสาหกิจ

3. กลุ่มธุรกิจซอฟแวร์และดิจิตอลมีเดีย (Software and Digital Media)

กลุ่มธุรกิจผลิตภัณฑ์ซอฟท์แวร์และดิจิตอลมีเดีย เป็นธุรกิจเกี่ยวกับการให้คำปรึกษา ออกแบบ
พัฒนาและติดตั้งโปแกรมระบบปฎิบัติการด้านต่างๆ
ทั้งที่เป็นการใช้ภายในองค์กรและเชื่อมผ่านแอปพลิเคชั่นไปบนมือถือบนพื้นฐานเทคโนโลยีคลาวด์
รวมถึงการพัฒนาเนื้อสาระด้านต่างๆ ในรูปแบบดิจิตอลมีเดีย
เพื่อสามารถใช้งานผ่านระบบคอมพิวเตอร์และสมาร์ทโฟน

3.1 โครงการ Tutor Online

เป็นโครงการพัฒนาสื่อการเรียนการสอนสมัยใหม่
ให้นักเรียนได้รับการศึกษาอย่างทั่วถึงแม้ในพื้นที่ต่างจังหวัด ตอบสนองนโยบายของภาครัฐ
เพื่อส่งเสริมการศึกษาขั้นพื้นฐานของคนในประเทศ บริษัทฯ ร่วมกับค่ายสื่อการเรียนการสอน
อาจารย์ที่มีชื่อเสียงหลายท่านให้คำปรึกษาในการประมวลเนื้อหาเป็นรูปแบบสื่อดิจิตอล
เข้ากับหลักสูตรการศึกษาของไทย เพื่อให้นักเรียนได้เรียนรู้อย่างมีคุณภาพ เสมือนมีประสบการณ์จริง

บริษัทได้นำเสนอโครงการต่อผู้พัฒนาศูนย์การเรียนการสอนโดยเริ่มจาก
องค์การบริหารส่วนจังหวัดบุรีรัมย์ ตามหลักสูตรเตรียมความพร้อมสำหรับเอนทรานซ์ ระบบ O-Net
และ A-Net การเตรียมตัวสอบระบบโควต้าต่างๆ เช่น CU-TEP TU-GET
โดยรวบรวมเนื้อหาหลักสูตรวิชาคณิตศาสตร์ วิชาฟิสิกส์ วิชาเคมี วิชาชีวะ วิชาภาษาไทย และ
ภาษาอังกฤษ จำนวนกว่า 1,000 ชั่วโมง เป็นคำบรรยายจากติวเตอร์ที่มีชื่อเสียง และ
โจทย์ตัวอย่างเพื่อให้นักเรียนประเมินการเรียนก่อนการเข้าสอบจริง
โดยใช้โปรแกรมควบคุมการทำงานที่ติดตั้งบนเครื่องคอมพิวเตอร์
และระบบจัดเก็บสื่อส่วนกลางที่บริษัทพัฒนาขึ้นเองสามารถให้บริการส่งผ่านข้อมูลไปยังเครือข่ายคอมพิวเตอร์พร้อมๆกัน
30 – 50 เครื่อง

รูปแบบการให้บริการ บริษัทจะติดต่อขอสิทธิการเผยแพร่จากอาจารย์ผู้บรรยายเป็นรายปี
พร้อมสิทธิในการเพิ่มเติมหรือปรับเปลี่ยนเนื้อหา จากนั้นจะไปติดตั้ง CD คำบรรยาย และ
โปรแกรมการจัดการที่หน้างานแต่ละแห่งเพื่อเชื่อมโยงกับห้องคอมพิวเตอร์
พร้อมทั้งดูแลรักษาและให้บริการอัปเดทสื่อการสอนให้ทันสมัยอยู่เสมอมีระยะการให้บริการเป็นรายปี

3.2 โครงการพัฒนาการสอนด้วยสื่อดิจิตอล หลักสูตร STEM (Science, Technology,
Engineering and Mathematics)

STEM
เป็นหลักสูตรที่คิดค้นเพื่อยกระดับขีดความสามารถในการแข่งขันของประเทศกับนานาชาติโดยรัฐบาลได้มีนโยบายปฏิรูปการศึกษาที่ส่งเสริมการเรียนการสอนให้เป็นแบบการบูรณาการทั้งสี่วิชาเข้าด้วยกันเพื่อให้ผู้เรียนนำความรู้ทุกแขนงมาใช้ในการแก้ปัญหา
การค้นคว้าสิ่งต่างๆ การสร้างหรือพัฒนาสิ่งต่างๆ ในสถานการณ์โลกปัจจุบัน
บริษัทร่วมกับศูนย์บริการทางการวิชาการมหาวิทยาลัยศรีนครินทรวิโรฒ ประสานมิตร
พัฒนาโครงการต้นแบบด้วยงบประมาณ 10-24 ล้านบาท
พัฒนาเครื่องมือการเรียนการสอนและโปรแกรมสื่อรูปแบบดิจิตอลให้กับโรงเรียน 100
โรงเรียนโดยเฉพาะกลุ่มระดับประถม-มัธยม เพิ่มกระบวนการเรียนรู้ผ่านโครงงาน (Project
Base) ทุกระดับชั้น
จัดฝึกอบรมการใช้สื่อการเรียนการสอนให้กับครูต้นแบบโดยเริ่มจากครูที่ได้รับคัดเลือกจากทางกระทรวงศึกษาธิการจำนวน
200 ราย เป็นเวลา 1 เดือน พร้อมสิทธการเข้าใช้ระบบ 10,000 ชุด
เพื่อให้ครูต้นแบบสามารถจัดหลักสูตรการเรียนการสอนและใช้กระบวนการติดตามประเมินผลนักเรียนจากการใช้ระบบจริง

การจัดหาผลิตภัณฑ์และบริการ

บริษัทจัดหาผลิตภัณฑ์โดยทำการวางแผนสั่งซื้อสินค้าตามปริมาณที่กำหนดในขั้นตอนออกแบบ
ในรุ่นและแบบที่ได้รับอนุมัติจากลูกค้าในแต่ละโครงการ
แล้วจึงส่งคำสั่งซื้อไปยังผู้ผลิตและผู้จัดจำหน่ายทั้งในประเทศและในต่างประเทศ
โดยจัดเก็บสินค้าคงเหลือเพียงส่วนที่รอการติดตั้ง
การจัดหาผลิตภัณฑ์และบริการอุปกรณ์ฮาร์ดแวร์ทั้งหมดสั่งซื้อจากคู่ค้า (Partner)
ที่บริษัทได้รับการแต่งตั้งให้เป็นผู้จัดจำหน่ายเช่นคอมพิวเตอร์แม่ข่ายคอมพิวเตอร์ตั้งโต๊ะ
อุปกรณ์สำรองข้อมูลจาก บริษัท เดอะ แวลู ซิสเต็มส์ จำกัด อุปกรณ์งานระบบสื่อสารเครือข่ายจาก
Aviat Networks (S) Pte. Ltd. ประเทศสหรัฐอเมริกา เป็นต้น

ในส่วนของการให้บริการในลักษณะโครงการ ซึ่งมีระยะเวลาในการส่งมอบที่ชัดเจน
บริษัทจึงควบคุมการทำงานโดยเน้นที่การบริหารบุคลากร
ตามจำนวนและคุณสมบัติที่เหมาะสมในแต่ละโครงการ รวมถึงการใช้ผู้เชี่ยวชาญจากบริษัทผู้ผลิตร่วม
และบริษัทผู้รับเหมาจากภายนอกที่มีประสบการณ์ในงานโครงการ เช่น
งานติดตั้งระบบเครือข่ายโทรศัพท์ 3G และงานติดตั้งระบบเครือข่ายเคเบิ้ลใยแก้วนำแสง
ในแต่ละกลุ่มธุรกิจ บริษัทมีทีมผู้บริหารโครงการในแต่ละโครงการ
เพื่อควบคุมมาตรฐานและประสานงานกับบุคลากรของบริษัท ผู้เชี่ยวชาญ และบริษัทผู้รับเหมาภายนอก
โดยเฉพาะอย่างยิ่งโครงการสื่อสารโทรคมนาคม ซึ่งเป็นงานที่ต้องใช้กำลังคนมากและ
ดำเนินงานในหลายสถานที่พร้อมๆกัน
ประมาณการณ์สัดส่วนการจัดจ้างบริษัทผู้รับเหมาภายนอกมีมากถึงประมาณร้อยละ 80
ของทีมงานทั้งหมด

ลักษณะของการได้มาซึ่งงานจะเป็นไปในลักณะของการประมูลงานทั้งทางภาคราชการและรัฐวิสาหกิจ
ในขั้นตอนแรก ขั้นตอนโดยทั่วไปจะให้พนักงาน Pre-Sale เข้าไปทำแนะนำทางด้านเทคนิค
และระบบใหม่ๆให้กับลูกค้า
เพื่อให้ลูกค้าเล็งเห็นความสำคัญและประโยชน์ของการใช้ระบบต่างๆในการทำงาน
จากนั้นหากลูกค้ามีความสนใจสินค้าและบริการ
ทางสายงานจะจัดส่งพนักงานขายเข้าไปเจราจาต่อรองด้านราคาและเซ็นสัญญาโครงการเพื่อทำการประกวดราคาหรือปิดงานต่อไป
จะต้องมีการวางหนังสือค้ำประกันการประมูลงาน (Bid Bond) เพื่อทำการประมูลงาน
และทางบริษัทฯ จะต้องวางหนังสือค้ำประกันสัญญา (Performance Bond)
เพื่อรับประกันว่าบริษัทฯ จะทำงานจนเสร็จสิ้นโครงการ ซึ่งมีระยะเวลาเฉลี่ย 1 ปี
หลังจากที่งานเสร็จสิ้นแล้วบริษัทฯ อาจจะต้องวางหนังสือค้ำประกันผลงาน (Retention Bond)
เพื่อรับประกันผลงานต่อไปอีกประมาณ 1-2 ปี ขึ้นกับความต้องการของลูกค้า

กลุ่มลูกค้าเป้าหมายและช่องทางการจัดจำหน่าย

กลุ่มลูกค้าของบริษัทแบ่งประเภทได้ตามกลุ่มธุรกิจของบริษัทดังนี้

1. หน่วยงานราชการและรัฐวิสาหกิจ โดยเฉพาะหน่วยงานขนาดใหญ่ เช่น บมจ. กสท
โทรคมนาคม บมจ. ทศท คอร์ปอร์เรชั่น บริษัท ไปรษณีย์ไทย จำกัด การไฟฟ้าฝ่ายผลิต
การไฟฟ้าส่วนภูมิภาค การไฟฟ้านครหลวง เป็นต้น
เนื่องจากหน่วยงานเหล่านี้มีงบประมาณในการลงทุนทางด้านเทคโนโลยีสารสนเทศค่อนข้างสูง
เพื่อใช้ในการปรับปรุงการทำงานให้มีประสิทธิภาพเพิ่มขึ้น

2. สถาบันการศึกษา เช่น โรงเรียน ห้องสมุด ศูนย์ฝึกอบรมท้องถิ่น มหาวิทยาลัย
ซึ่งได้รับงบประมาณสนับสนุนจากกระทรวงศึกษาธิการ
โดยงบประมาณหลักที่เกี่ยวกับระบบสารสนเทศของกระทรวงศึกษาธิการตามงบประมาณรายจ่ายปี
2556 มีมูลค่าประมาณ 6,635 ล้านบาท

3. ภาคเอกชน ที่ต้องการวางระบบสารสนเทศ ระบบการสื่อสาร หรือการซ่อมบำรุงอุปกรณ์ไอที
ในอีก 3 ปี
ข้างหน้าคาดว่าจะมีรายได้ของบริษัทส่วนใหญ่มาจากธุรกิจที่เกี่ยวเนื่องกับการปรับปรุงคุณภาพการสื่อสารเป็นระบบ
3G เป็นหลัก โดยรับเหมาผ่านผู้ที่ได้รับสัปทานหรือผู้บริหารงานติดตั้งหลักของผู้ที่ได้รับสิทธิ์สัมปทาน
บริษัทจะเข้าไปทำการประกวดราคา ขั้นตอนโดยทั่วไปจะให้พนักงาน Pre-Sale
เข้าไปทำแนะนำทางด้านเทคนิค และระบบใหม่ๆให้กับลูกค้า
เพื่อให้ลูกค้าเล็งเห็นความสำคัญและประโยชน์ของการใช้ระบบต่างๆในการทำงาน
จากนั้นหากลูกค้ามีความสนใจสินค้าและบริการ
ทางสายงานจะจัดส่งพนักงานขายเข้าไปเจราจาต่อรองด้านราคาและเซ็นสัญญาโครงการเพื่อทำการประกวดราคาหรือปิดงานต่อไป

3. ปัจจัยความเสี่ยง 

ในปี 2557 บริษัทมีรายได้ส่วนใหญ่จากงานให้บริการดิจิตอลคอนเทนต์ / ซอฟท์แวร์
ซึ่งคิดเป็นร้อยละ 37ของรายได้ทั้งหมดของบริษัท ซึ่งสอดคล้องกับการที่รัฐบาลมีนโยบายส่งเสริม
และผลักดันเศรษฐกิจดิจิตอล (Digital Economy) ให้เติบโตและก้าวหน้าอย่างรวดเร็ว
นโยบายเศรษฐกิจนี้ส่งผลกระทบถึงกระบวนทัศน์
และแนวความคิดของการบริหารรวมถึงกระบวนการจัดการต่างๆของทุกภาคส่วนในประเทศ
คณะกรรมการและฝ่ายบริหารของบริษัทได้ดำเนินการติดตามประเมินความเสี่ยงในด้านต่างๆ
เพื่อลดผลกระทบที่อาจเกิดขึ้นจากการเปลี่ยนแปลง ด้านสังคม เศรษฐกิจ การเมือง
การใช้เทคโนโลยี
รวมถึงการพัฒนาบุคลากรให้มีความรู้ความสามารถที่จะจัดการและบริหารความเสี่ยงให้อยู่ในระดับที่เป็นสากล
เพื่อให้ผลการดำเนินงานและฐานะทางการเงินของบริษัทเป็นไปตามที่แผนที่วางไว้
บริษัทได้ประเมินความเสี่ยงหลักตามโครงสร้างธุรกิจของบริษัท ดังนี้

1.  ความเสี่ยงด้านการตลาด

การเปลี่ยนแปลงทางการเมืองในปีที่ผ่านมาส่งผลกระทบต่อประสิทธิภาพในการเบิกจ่ายงบประมาณ
และเปลี่ยนแปลงกำหนดการประมูลงานของทั้งภาครัฐและเอกชนซึ่งกระทบบริษัทในด้านการจัดสรรทรัพยากร
การรับรู้รายได้และผลการดำเนินงานของบริษัท
ทำให้บริษัทต้องสร้างความยืดหยุ่นในการดำเนินงานและมีการจัดทำ
แผนรับมือเหตุฉุกเฉิน(contingency plan)เพื่อรองรับความเสี่ยงทั้งในด้านบุคลากร ด้านการเงิน
รวมถึงการประสานงาน สร้างความร่วมมือกับพันธมิตรทางธุรกิจหลายรายให้ใกล้ชิดมากขึ้น

การเพิ่มฐานลูกค้าให้กระจายตัวและหลากหลายทั้งภาครัฐ รัฐวิสาหกิจ
รวมถึงองค์กรเอกชนขนาดใหญ่ทำให้บริษัทลดความเสี่ยงของการถูกยกเลิกสัญญาเนื่องจากความผันผวนทางด้านการเมืองและเศรษฐกิจโดยเฉพาะในส่วนของภาครัฐ
บริษัทมีการกระจายฐานลูกค้าไปยังกระทรวงต่างๆ
หลายกระทรวงมากขึ้นเพื่อลดความเสี่ยงจากการที่หน่วยงานนั้นๆถูกตัดทอนงบประมาณ
การเพิ่มความหลากหลายของการให้บริการทั้งการให้บริการคำปรึกษา การจัดหาอุปกรณ์ไอที
การรับงานซ่อมบำรุงระบบโครงข่ายการสื่อสารและเทคโนโลยีสารสนเทศ
การรับงานที่เป็นการจัดซื้อวัสดุสิ้นเปลืองที่ใช้กับระบบงานคอมพิวเตอร์
การบริการโปรแกรมคอมพิวเตอร์ที่เป็นระบบจัดการฐานข้อมูลผ่านระบบออนไลน์ให้กับธุรกิจขนาดย่อม
รวมถึงการติดตั้งงานระบบเทคโนโลยีสารสนเทศที่ใช้ภายในและภายนอกองค์กรนั้น
ทำให้บริษัทมีการกระจายความเสี่ยงของการดำเนินธุรกิจได้อย่างสมดุล
ไม่ผูกรายได้ของบริษัทไว้กับธุรกิจใดมากจนเกินไป

2.  ความเสี่ยงด้านการส่งมอบงานไม่ตรงตามระยะเวลากำหนด

ด้วยบริษัทมีนโยบายมุ่งเน้นให้เกิดความพึงพอใจสูงสุดต่อลูกค้า ดังนั้นการส่งมอบสินค้าและบริการ
ได้ตรงตามเวลาจึงเป็นสิ่งที่บริษัทให้ความสำคัญเป็นอันดับแรก
ในการป้องกันมิให้เกิดปัญหาในการส่งมอบงานไม่ตรงตามเป้าหมายที่วางไว้นั้น
คณะทำงานบริหารความเสี่ยงได้กำหนดมาตรฐานในการวางแผน การปฏิบัติงาน
การตรวจสอบและประเมินผลลัพธ์ของแต่ละโครงการ
โดยกำหนดให้ผู้แทนฝ่ายขายและทีมบริหารโครงการ
วางแผนการทำงานแต่ละโครงการร่วมกันก่อนที่จะได้รับคำสั่งซื้อจากลูกค้า
โดยการประสานงานนั้นจะอยู่ภายใต้ระเบียบแบบแผนและวิธีปฏิบัติตามมาตรฐานของบริษัท

ปัจจัยความเสี่ยงต่างๆ ที่ทำให้การส่งมอบงานไม่ตรงตามระยะเวลากำหนดนั้น อาจเกิดขึ้นจาก
การไม่สามารถเข้าพื้นที่โครงการได้จากเหตุการณ์การชุมนุมต่างๆ
การขาดแคลนแรงงานที่ชำนาญการในพื้นที่ทำงานที่ห่างไกล การเกิดเหตุการณ์ความขัดแย้งต่างๆ
ทั้งด้านการเมือง และด้านสิ่งแวดล้อมในพื้นที่ทำงาน เป็นต้น

บริษัทป้องกันความเสี่ยงที่เกิดขึ้นโดยมุ่งเน้นประสิทธิภาพการทำงานอย่างเป็นระบบของทีมงาน
โดยเริ่มจากการวางแผนปฎิบัติการที่มีการกำหนดระยะเวลาที่ชัดเจนแน่นอน
การสำรวจพื้นที่หน้างานทั้งก่อนและหลังการอนุมัติจ้างงานเพื่อยืนยันความพร้อมของสภาพหน้างาน
มีการตรวจสอบและติดตามประเมินผลความคืบหน้าของงานตลอดระยะเวลาโครงการ
ด้านพันธมิตรธุรกิจบริษัทจะคัดเลือกตัวแทนจำหน่ายไว้มากกว่าหนึ่งรายที่มีจำนวนผู้ชำนาญการที่เพียงพอและมีความสามารถส่งมอบอุปกรณ์ได้ตรงเวลา
เพื่อเพิ่มอำนาจในการต่อรองราคา และเป็นการลดความเสี่ยงกรณีสินค้าขาดแคลน
นอกจากนี้บริษัทยังมีการทำกิจกรรมชุมชนสัมพันธ์ในพื้นที่เพื่อลดความขัดแย้งและมีการเตรียมแผนสำรองหากเกิดเหตุภาวะฉุกเฉินจากปัจจัยที่ไม่คาดคิดต่างๆ

3.  ความเสี่ยงจากระยะเวลาในการเรียกเก็บเงินที่ไม่ได้ตามกำหนดเวลา

บริษัทวางมาตรการแก้ไขปัญหาการค้างชำระหนี้ของลูกค้าอย่างต่อเนื่อง
โดยมีหน่วยงานเร่งรัดหนี้สินเข้ามาดูแลปัญหานี้โดยเฉพาะ
จึงทำให้บริษัทสามารถควบคุมยอดหนี้ค้างชำระให้อยู่ในระดับที่น่าพอใจ
นอกจากนี้บริษัทยังมีนโยบายในการพิจารณาสถานภาพทางการเงินและสภาพคล่องของลูกค้าแต่ละรายก่อนการให้บริการ
เพื่อลดปัญหาการค้างชำระและหนี้เสียซึ่งอาจส่งผลต่อสภาพคล่องของบริษัทได้ในอนาคต
ในส่วนการกำกับและติดตามการชำระหนี้ของลูกค้าก็มีการดูแยกย่อยลงไปในรายละเอียดของแต่ละโครงการ
ปัจจุบันนี้ลูกค้าส่วนใหญ่ของบริษัทจะเป็นลูกค้าที่มีฐานะทางการเงินที่มั่นคง เช่น หน่วยงานภาครัฐ
รัฐวิสาหกิจ และองค์กรเอกชนขนาดใหญ่ ถึงแม้ลูกค้ากลุ่มนี้จะมีระบบการชำระเงินที่มีขั้นตอนมาก
แต่ก็ไม่ทำให้ความเสี่ยงด้านนี้อยู่ในระดับสูง

อย่างไรก็ตาม ในปีที่ผ่านมาบริษัทยังมีปัญหาการเรียกเก็บเงินจากรัฐวิสาหกิจ
และหน่วยงานภาครัฐบางแห่งที่ไม่ได้ตามกำหนดเวลาอันเนื่องมาจากมาตรฐานการรับเอกสารประกอบการชำระเงินของหน่วยงานย่อยที่แตกต่างกัน
จึงทำให้บริษัทยังมีภาระดอกเบี้ยในส่วนนี้อยู่
แต่เนื่องจากการชำระคืนเงินกู้ให้แกธนาคารนั้นได้ผูกอยู่กับเงินที่ได้รับจ่ายจากโครงการ
จึงทำให้บริษัทไม่มีปัญหาด้านสภาพคล่องทางการเงิน นอกจากนี้
บริษัทยังได้บริหารความเสี่ยงด้วยการทำประกันหนี้การค้ากับบริษัทประกันภัยอีกด้วย
สำหรับกรณีลูกค้าองค์กรเอกชน บริษัทได้วางมาตรการในการทบทวนวงเงินเครดิตการค้า
เงื่อนไขการวางหลักประกันและเงื่อนไขการชำระเงินเป็นรายโครงการทุกรายก่อนให้บริการ

4.  ความเสี่ยงจากการจัดหาเงินทุนเพื่อดำเนินงานและอัตราดอกเบี้ย

ธุรกิจของบริษัทส่วนใหญ่เป็นงานระบบเทคโนโลยีสารสนเทศและการสื่อสารโทรคมนาคม
ซึ่งบางโครงการที่มีมูลค่าสูง จำเป็นต้องใช้เงินทุนจำนวนมากในการดำเนินงาน
บริษัทได้วางแผนการบริหารสภาพคล่องและการจัดหาแหล่งเงินทุนอย่างระมัดระวัง
โดยมีการใช้เครื่องมือทางการเงินในรูปแบบต่างๆ
ทั้งสินเชื่อระยะกลางและระยะสั้นผ่านสถาบันการเงินอย่างเหมาะสม เช่น การเปิดL/C
และTRเพื่อสั่งซื้อวัตถุดิบ การกู้ยืมเฉพาะรายโครงการ (Project Financing) อย่างไรก็ตาม
การใช้เงินทุนจากการกู้ยืมจะเกิดความเสี่ยงจากความผันผวนของอัตราดอกเบี้ยได้ถ้าโครงการมีอายุที่นานเกินกว่า1ปี
แต่เงินกู้ยืมส่วนใหญ่ของบริษัทเป็นเงินกู้ยืมระยะสั้นและมีอัตราดอกเบี้ยตามตลาดจึงมีความผันผวนน้อยและสามารถบริหารความเสี่ยงได้

4. ทรัพย์สินที่ใช้ในการประกอบธุรกิจของบริษัท

4.1 ลูกหนี้การค้า

  (1) นโยบายการรับรู้รายได้

รายได้จากการขายสินค้า – บริษัทรับรู้รายได้จากการขายสินค้า
เมื่อบริษัทได้โอนความเสี่ยงและผลตอบแทนที่เป็นสาระสำคัญของความเป็นเจ้าของสินค้าให้กับผู้ซื้อแล้ว

รายได้จากการบริการ – บริษัทรับรู้รายได้วัดขั้นความส าเร็จของรายการบัญชี ณ วันสิ้
นรอบระยะเวลารายงานได้

อย่างน่าเชื่อถือ

20.4 กิจการสามารถวัดมูลค่าของ

รายได้จากการขายอสังหาริมทรัพย์ – บริษัทรับรู้รายได้จากการขายอาคารชุด
เมื่องานก่อสร้างเสร็จตามสัญญาและมีการโอนกรรมสิทธิ์และผลประโยชน์ที่มีนัยสำคัญในทรัพย์สินให้กับผู้ซื้อแล้ว

  (2) นโยบายการตั้งสำรองค่าเผื่อสงสัยหนี้จะสูญ

บริษัทมีนโยบายที่จะตั้งค่าเผื่อหนี้สงสัยจะสูญจากลูกหนี้การค้าโดยประมาณจากจำนวนหนี้ที่คาดว่าจะเรียกเก็บเงินจากลูกหนี้ไม่ได้
ค่าเผื่อหนี้สงสัยจะสูญประเมินโดยการวิเคราะห์ประวัติการชำระหนี้และการคาดการณ์เกี่ยวกับการชำระหนี้ในอนาคตของลูกค้า

สำหรับมูลค่าลูกหนี้การค้า ณ 31 ธันวาคม 2557 มีดังนี้

  ---------------------------- -------------------- ----------------------
  รายการ                       จำนวน (ล้านบาท)       ร้อยละของสินทรัพย์รวม

  ลูกหนี้การค้า                    218.97               38.23

  หัก ค่าเผื่อหนี้สงสัยจะสูญ           (1.56)               (0.27)

  ลูกหนี้การค้า – สุทธิ              217.40               37.96

  สินทรัพย์รวม                    572.72               100.00
  ---------------------------- -------------------- ----------------------

4 .2 สินค้าคงเหลือ

สำหรับมูลค่าสินค้าคงเหลือในปี 2555- 2557 มีรายละเอียดดังนี้

  (หน่วย: ล้านบาท)

  ----------------------------- ------------- ------------- -------------
  สินค้าคงเหลือ                    ปี 2557        ปี 2556        ปี 2555

  โทรศัพท์เคลื่อนที่และอุปกรณ์เสริม      -             -             -

  อุปกรณ์คอมพิวเตอร์และโทรคมนาคม    11.80         26.63         -

  หัก ค่าเผื่อมูลค่าสินค้าลดลง          (0.34)        -             -

  งานระหว่างทำ                   80.24         29.77         -

  สินค้าคงเหลือ - สุทธิ              91.70         53.40         -
  ----------------------------- ------------- ------------- -------------

4.3 ที่ดิน อาคาร และอุปกรณ์

ณ 31 ธันวาคม 2557 บริษัทมีที่ดิน อาคาร และอุปกรณ์ดังรายละเอียดต่อไปนี้

4.3.1 อุปกรณ์เครื่องใช้สำนักงาน

(หน่วย : ล้านบาท)

  --------------------------- ------------ -------------- ---------------------
  ประเภท                      มูลค่าตามบัญชี   ลักษณะกรรมสิทธิ์   ภาระผูกพันค้ำประกันเงินกู้

  อุปกรณ์สำนักงาน                5.35         เป็นเจ้าของ      - ไม่มี -

  ยานพาหนะ                    5.84         เป็นเจ้าของ      - ไม่มี -

  รวม                         11.19                       
  --------------------------- ------------ -------------- ---------------------

4.3.2 สินทรัพย์ไม่มีตัวตน (หน่วย : ล้านบาท)

  ---------------------------- ------------ -------------- ---------------------
  ประเภท                       มูลค่าตามบัญชี   ลักษณะกรรมสิทธิ์   ภาระผูกพันค้ำประกันเงินกู้

  โปรแกรมคอมพิวเตอร์             2.22         เป็นเจ้าของ      - ไม่มี -

                                                           
  ---------------------------- ------------ -------------- ---------------------

5. ข้อพิพาททางกฎหมาย

ในปัจจุบัน บริษัทไม่มีกรณีพิพาทที่มีนัยสำคัญค้างอยู่
และบริษัทไม่สามารถคาดการณ์ล่วงหน้าว่าจะมีกรณีพิพาทอันอาจจะเกิดขึ้นอีกในอนาคตอันใกล้นี้

6. ข้อมูลทั่วไปและข้อมูลสำคัญอื่น

ข้อมูลทั่วไปของบริษัท

ชื่อบริษัท : บริษัท บลิส-เทล จำกัด (มหาชน)

ลักษณะการประกอบธุรกิจ : บริษัทฯดำเนินธุรกิจ ด้านเทคโนโลยีสารสนเทศ การสื่อสาร
และโทรคมนาคม ทั้งทางด้าน Software และ Hardware โดยเน้นลักษณะการทำตลาด
และโครงการโครงข่ายโทรคมนาคมโครงการสารสนเทศ

ที่ตั้งสำนักงาน : เลขที่ 1202-3 อาคารซันทาวเวอร์ส บี ชั้น 12 เลขที่ 123 ซอยเฉยพ่วง
ถนนวิภาวดีรังสิต แขวงจอมพล เขตจตุจักร กรุงเทพมหานคร

เลขทะเบียนบริษัทที่ : 0107547000818

Home Page : www.blisstel.co.th

โทรศัพท์ : 0-2619-7076-7

โทรสาร : 0-2619-7078

ทุนจดทะเบียน : 3,690,000,000 บาท (ข้อมูล ณ 18 กุมภาพันธ์ 2558)

ทุนเรียกชำระแล้ว : 2,365,000,000 บาท (ข้อมูล ณ 18 กุมภาพันธ์ 2558)

นายทะเบียนผู้ถือหุ้น : บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

เลขที่ 62 ถนนรัชดาภิเษก แขวงคลองเตย เขตคลองเตย กรุงเทพมหานคร 10110

โทรศัพท์ 0-2229-2876 โทรสาร 0-2654-5642

ผู้สอบบัญชี : นางสาวมะลิวรรณ พาหุวัฒนกร

ผู้สอบบัญชีรับอนุญาตเลขที่ 4701 หรือ

นายมานิตย์ วรกิจจาภรณ์

ผู้สอบบัญชีรับอนุญาตเลขที่ 7326

บริษัท เอ็นพีเอส สยาม สอบบัญชี จำกัด

555/5-6 อาคารเอสเอสพีทาวเวอร์ ชั้น 5 ซอยสุขุมวิท 63 (เอกมัย) ถนนสุขุมวิท

แขวงคลองตันเหนือ เขตวัฒนา กรุงเทพฯ

โทรศัพท์ 0-2711-5300 โทรสาร 0-2711-5866

ข้อมูลทั่วไปของบริษัทย่อย

ชื่อบริษัท : บริษัท บลิส อินโนเวชั่น จำกัด

ลักษณะการประกอบธุรกิจ : ประกอบกิจการเป็นตัวแทนจำหน่าย, ติดตั้ง และ
บริการหลังการขายอุปกรณ์ที่ใช้ในการสื่อสารและโทรคมนาคมของผู้ผลิตต่างประเทศรายหนึ่งให้แก่หน่วยงานทางราชการและเอกชนที่มีความต้องการใช้อุปกรณ์ประเภทนี้

ที่ตั้งสำนักงานใหญ่ : เลขที่ 1202-3 อาคารซันทาวเวอร์ส บี ชั้น 12 เลขที่ 123
ถนนวิภาวดีรังสิต แขวงจอมพล เขตจตุจักร กรุงเทพมหานคร

เลขทะเบียนบริษัทที่ : 0105556195713

ทุนจดทะเบียน : 10,000,000 บาท

ทุนเรียกชำระแล้ว : 10,000,000 บาท

ชนิดและจำนวนหุ้นที่ถือ : หุ้นสามัญ 1,000,000 หุ้น มูลค่าที่ตราไว้หุ้นละ 10 บาท

สัดส่วนการถือหุ้น : ร้อยละ 100

ชื่อบริษัท : บริษัท บลิส ไทยแอสเสท จำกัด

ลักษณะการประกอบธุรกิจ : ประกอบกิจการซื้อ ขาย และให้เช่าอสังหาริมทรัพย์ ได้แก่
ที่ดินและสิ่งปลูกสร้าง, คอนโดมิเนียม, ห้องชุด และเซอร์วิสอพาร์ทเมนท์ เป็นต้น

ที่ตั้งสำนักงานใหญ่ : เลขที่ 1202-3 อาคารซันทาวเวอร์ส บี ชั้น 12 เลขที่ 123
ถนนวิภาวดีรังสิต แขวงจอมพล เขตจตุจักร กรุงเทพมหานคร

เลขทะเบียนบริษัทที่ : 0105549028424

ทุนจดทะเบียน : 89,000,000 บาท

ทุนเรียกชำระแล้ว : 89,000,000 บาท

ชนิดและจำนวนหุ้นที่ถือ : หุ้นสามัญ 8,900,000 หุ้น มูลค่าที่ตราไว้หุ้นละ 10 บาท

สัดส่วนการถือหุ้น : ร้อยละ 100

หมายเหตุ : บริษัทฯได้ดำเนินการจำหน่ายเงินทุนของบริษัท บลิส ไทยแอสเสท จำกัด
ซึ่งเป็นบริษัทย่อยของบริษัทฯ(ถือหุ้น 100%) จำนวน 8,900,000 หุ้น ในราคาหุ้นละ 10 บาท
คิดเป็นมูลค่ารวมทั้งสิ้น 89,000,000 บาท ตามมติที่ประชุมคณะกรรมการบริษัท12/2557 เมื่อวันที่
30 ธันวาคม 2557
และบริษัทได้แจ้งสารสนเทศเกี่ยวกับการจำหน่ายไปซึ่งสินทรัพย์ผ่านระบบสารสนเทศของตลาดหลักทรัพย์แห่งประเทศไทย
ตามหนังสือ IR 001/2558 ฉบับลงวันที่ 21 มกราคม 2558

ชื่อบริษัท : บริษัท บลิส สปอร์ต จำกัด

ลักษณะการประกอบธุรกิจ : ประกอบกิจการเป็นผู้บริหารจัดการ ในส่วนที่เป็นตัวเนื้อหา
(content) สำหรับโทรทัศน์ระบบดิจิตอล โดยในปัจจุบัน
บริษัทเข้าทำสัญญาเกี่ยวกับการบริหารสิทธิประโยชน์ของสนามมวยเวที
ลุมพินีแห่งใหม่ที่ริมถนนรามอินทรา กิโลเมตรที่ 2 บนเนื้อที่ขนาด 8 ไร่ ประกอบด้วย 4 อาคาร
กับทางนายสนามมวยลุมพินี กรมสวัสดิการทหารบก กองทัพบก โดยเริ่มสัญญาตั้งแต่วันที่ 1 กุมภาพันธ์
2557 และมีอายุสัญญา 5 ปี และคงสิทธิ์ในการต่อสัญญาอีก 5 ปี

ที่ตั้งสำนักงานใหญ่ : เลขที่ 1202-3 อาคารซันทาวเวอร์ส บี ชั้น 12 เลขที่ 123
ถนนวิภาวดีรังสิต แขวงจอมพล เขตจตุจักร กรุงเทพ

มหานครเลขทะเบียนบริษัทที่ : 0105557000436

ทุนจดทะเบียน : 10,000,000 บาท

ทุนเรียกชำระแล้ว : 10,000,000 บาท

ชนิดและจำนวนหุ้นที่ถือ : หุ้นสามัญ 1,000,000 หุ้น มูลค่าที่ตราไว้หุ้นละ 10 บาท

สัดส่วนการถือหุ้น : ร้อยละ 100

หมายเหตุ : บริษัทได้ดำเนินการจำหน่ายเงินทุนของบริษัท บลิส สปอร์ต จำกัด
ซึ่งเป็นบริษัทย่อยของบริษัทฯ (ถือหุ้น 100%) จำนวน 1,000,000 หุ้น ในราคาหุ้นละ 20 บาท
คิดเป็นมูลค่ารวมทั้งสิ้น 20,000,000 บาท ตามมติที่ประชุมคณะกรรมการบริษัทครั้งที่ 4/2557
เมื่อวันที่ 14 พฤษภาคม 2557
และบริษัทได้แจ้งสารสนเทศเกี่ยวกับการจำหน่ายไปซึ่งสินทรัพย์ผ่านระบบสารสนเทศของตลาดหลักทรัพย์แห่งประเทศไทย
ตามหนังสือ IR 001/2558 ฉบับลงวันที่ 21 มกราคม 2558